wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு112

## சென்னையில் மென்பொருள் சுதந்திர தினம் 2018 - விக்கிப்பீடியா அறிமுகத்துக்கு உதவி தேவை

கட்டற்ற மென்பொருள் அறக்கட்டளை தமிழ்நாடு (FSFTN) இந்த செப்டம்பர் மாதம் 23ஆம் தேதி மென்பொருள் சுதந்திர தினத்தை கொண்டாட உள்ளது.  
முழு விவரங்கள் இங்கே - http://www.kaniyam.com/software-freedom-day-2018-chennai-fsftn/  
இதில் விக்கிப்பீடியா பற்றி எடுத்துரைக்க தன்னார்வலர்கள் தேவை. ஆர்வமுள்ளோர் என்னைத் தொடர்பு கொள்க. நன்றி த.சீனிவாசன் (பேச்சு) 16:39, 20 செப்டம்பர் 2018 (UTC)  
நிகழ்வு இனிதே நடைபெற்றது. உலோ. செந்தமிழ்க்கோதை ஐயா விக்கிப்பீடியா பற்றியும், கலீல் ஜாகீர் விக்கி மூலம் பற்றியும் விளக்கினர். இருவருக்கும் மிக்க நன்றி. நிகழ்வுக் குறிப்புகள் ஆங்கிலத்தில் இங்கே - https://goinggnu.wordpress.com/2018/09/24/software-freedom-day-2018-chennai-minutes/ த.சீனிவாசன் (பேச்சு) 05:57, 24 செப்டம்பர் 2018 (UTC)
# விக்கிப்பீடியா:ஆலமரத்தடி/தொகுப்பு112

## South India copyright and free licenses workshop 2018

:*Apologies for writing in English, please consider translating this message to the project language*
Hello,  
A workshop on Wikimedia copyright-related topics will take place on 19 October afternoon to 21 October in Bangalore or slightly around. Pre-event session is on 19 October later afternoon/early evening.  
Any Wikimedian from South Indian states (who is currently staying in) Andhra Pradesh, Karnataka, Kerala, Tamil Nadu, Telangana, who are actively working, may apply to participate in the workshop.  
The primary trainer of the workshop will be Yann  
Some of the topics to be discussed during the workshop are (more topics may be added)
- Different Creative Commons licenses (CC licences) and terminologies such as CC, SA, BY, ND, NC, 2.0, 3.0, 4.0
- Public domain in general and Public domain in India
- Copyright of photos of different things such as painting, sculpture, monument, coins, banknotes, book covers, etc.
- Freedom of Panorama
- Personality rights
- Uruguay Round Agreements Act (URAA, specially impact on Indian works)
- Government Open Data License India (GODL)
- topic may be added based on needs-assessment of the participants  
**Please see the event page here**.  
Partial participation is not allowed. **In order to bridge gendergap, female Wikimedians are encouraged to apply.** -- Tito, sent using MediaWiki message delivery (பேச்சு) 18:40, 26 செப்டம்பர் 2018 (UTC)
# விக்கிப்பீடியா:ஆலமரத்தடி/தொகுப்பு112

## பெண்கள் நலனுக்கான விக்கி மகளிர் 2018

இந்திய விக்கி அறிவியல் மாதம் 2018ஐ முன்னிட்டு பெண்கள் உடல்நலம் சார்ந்த கட்டுரைகளை உருவாக்கவும் மேம்படுத்தவும் நடைபெறும் தொடர்தொகுப்பு (Edit-a-thon) பெண்கள் நலனுக்கான விக்கி மகளிர் 2018. இதன் நோக்கம் பெண்கள் நலன் சார்ந்த கட்டுரைகளை மேம்படுத்துவது ஆகும். அக்டோபர் மாதம் முழுவதும் இந்தப் போட்டி நடைபெற உள்ளது. பங்குபெற ஆர்வமுள்ள விக்கிப்பீடியர்கள் இங்கு தங்கள் பெயரை பதிவு செய்யவும். தாங்கள் உருவாக்க/மேம்படுத்த விரும்பும் கட்டுரையை இங்கு முன்பதிவு செய்யவும்.--நந்தினிகந்தசாமி (பேச்சு) 17:23, 29 செப்டம்பர் 2018 (UTC)
# விக்கிப்பீடியா:ஆலமரத்தடி/தொகுப்பு112

## பெண்கள் நலனுக்கான விக்கி மகளிர் 2018

### தொடர் தொகுப்பு

விக்கிப்பீடியா:பெண்கள் நலனுக்கான விக்கி மகளிர் 2018 திட்டத்தின் தொடர்ச்சியாக வரும் 28, அக்டோபர் 2018 ஞாயிறு அன்று திருச்சியில் பெண்கள் நலம் சார்ந்த கட்டுரைகளைத் தொகுக்கவும் பெண்பங்களிப்பாளர்களை ஊக்குவிக்கவும் தொடர்த் தொகுப்பு(Edit-a-thon)ஒன்றுக்கு ஏற்பாடு செய்யப்பட்டுள்ளது.இந்நிகழ்வில் கலந்துகொள்வோருக்குச் சான்றிதழும் மதிய உணவு ஏற்பாடும் செய்யப்பட்டுள்ளது. கலந்துகொள்ள விரும்புவோர் இங்கு பதிவு செய்யுங்கள். --&#32;பார்வதிஸ்ரீ (பேச்சு) 05:16, 7 அக்டோபர் 2018 (UTC)
# விக்கிப்பீடியா:ஆலமரத்தடி/தொகுப்பு112

## வாக்கிடுக

தமிழ் விக்சனரிக்கான மொழிபெயர்ப்பு இணைப்புக்கருவியை நிறுவ, பிற மொழி விக்கிமீடியரின் உதவியை பெற வேண்டியுள்ளது. அதற்கு இந்த அறிவிப்பு அவசியமாகிறது. அங்குள்ள நிகழ்படத்தைக் கண்டு(<small>முழுத்திரையில், அதிக ஒலியுடன் காண்க</small>), ஒரு வாரத்தில் வாக்கிடுக.--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 07:04, 3 அக்டோபர் 2018 (UTC)
# விக்கிப்பீடியா:ஆலமரத்தடி/தொகுப்பு112

## வேங்கைத்திட்டம் பயிற்சிப் பட்டறை-2

//**வேங்கைத் திட்டம் பயிற்சிப் பட்டறை**  
*வேங்கைத் திட்டம் கட்டுரைப் போட்டி வெற்றியாளர்களுக்கான பயிற்சிப் பட்டறை வரும் செப்டம்பர் மாதம் நடைபெற இருக்கிறது. இதில் 20 தமிழ் விக்கிப்பீடியர்கள் சிறப்புப் பங்கேற்பாளர்களாக கலந்து கொள்ள பஞ்சாபி மொழி விக்கிப்பீடியர்கள் அழைப்பு விடுத்துள்ளனர். இது குறித்து மேலும் அறிய இங்கு வாருங்கள். --இரவி , 18 ஆகத்து 2018* //  
என்ற அறிவிப்புப் பிறகு, பஞ்சாபி விக்கிப்பீடியரைத் [[தில்லி]யில் சந்திக்கும் வாய்ப்பு கிடைத்தது.] குறிப்பாக User:Satdeep Gill, User:Stalinjeet Brar இருவரிடமும் உரையாடினேன். வரும் திசம்பர் 6-8 தேதிகளில், அமிர்தசரசில் வேங்கைத் திட்டத்தின் மேலதிகப் பயிலகம் நடைபெறுவது உறுதி எனத் தெரிவித்தனர். நாம் இதுவரை கலந்து கொள்வது பற்றி, எதுவும் குறிப்பிடாதது அவர்களுக்கு சற்று வருத்தத்தைத் தந்துள்ளது. எனவே, கலந்து கொள்ளும் முறை பற்றி, இரவி முன்மொழிந்தால் நன்றாக இருக்கும் என்றே எண்ணுகிறேன். ஆவலுடன்..--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 02:53, 15 அக்டோபர் 2018 (UTC)  
: இது குறித்த பக்கம் இங்கு உள்ளது. கலந்துகொள்ள விரும்புவோர் ஏற்கனவே அங்கு தமது பெயர்களைப் பதிவிட்டுள்ளனர். எனவே, கீழுள்ள பகுதி தேவையில்லை. உங்கள் பெயரையும் அங்கு இடுங்கள். மேல்-விக்கியில் இது குறித்து ஒரு பக்கத்தை ஆரம்பிக்குமாறு சத்தீப்பிடம் கேட்கிறேன். அங்கு எமது பெயர்களை இணைத்து விடலாம். --சிவகோசரன் (பேச்சு) 15:35, 15 அக்டோபர் 2018 (UTC)  

=== கலந்து கொள்ள விரும்புவோர் ===
- பெரும்பாலும் வானூர்தி பயணமாக இருக்கும். அதற்குரிய செலவு நமக்கு இல்லை. எனினும், விரிவான விவரம் கேட்டறியவேண்டும்.
1. --<font>**த<font color = "red">♥</font>உழவன்**</font><sup><big><font> **(உரை)** </font></big></sup> 02:53, 15 அக்டோபர் 2018 (UTC)
சிவகோசரன் வழிகாட்டுதலுக்கு ஏற்ப முன்பு கூறியதைத் திரும்பப் பெறுகிறேன்.--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 03:55, 16 அக்டோபர் 2018 (UTC)
# விக்கிப்பீடியா:ஆலமரத்தடி/தொகுப்பு112

## விக்கிப்பீடியா ஆசிய மாதம், 2018

வணக்கம்.  
2015-ம் ஆண்டு முதல் விக்கிப்பீடியா ஆசிய மாதம், ஒவ்வொரு வருடமும் நவம்பர் மாதத்தில் நடைபெறுகிறது. இந்த வருடமும், விக்கிப்பீடியா ஆசிய மாதம், 2018, நவம்பர் மாதம் 1-ஆம் தேதி முதல் தொடங்க இருக்கின்றது. பங்கேற்க விருப்பமுடையவர்கள் தங்களின் பெயரை இங்கு பதிவு செய்யவும். நன்றி. --தினேஷ்குமார் பொன்னுசாமி (பேச்சு) 22:03, 28 அக்டோபர் 2018 (UTC)
:இத்தொடர் தொகுப்புப் போட்டிக்காக உருவாக்கப்பட வேண்டிய கட்டுரைகளின் ஆங்கிலத் தலைப்புகள் அடங்கிய பகுப்புகள் இந்தப் பக்கத்தில் உள்ளது. இவற்றிலிருந்து கட்டுரையின் தலைப்புகளை தேர்வு செய்யுமாறு தாழ்மையுடன் கேட்டுக் கொள்கிறேன்.நன்றி --நந்தினிகந்தசாமி (பேச்சு) 14:47, 4 நவம்பர் 2018 (UTC)
# விக்கிப்பீடியா:ஆலமரத்தடி/தொகுப்பு112

## பெண்கள் நலனுக்கான விக்கி மகளிர் 2018

பெண்கள் நலனுக்கான விக்கி மகளிர் 2018 தொடர்தொகுப்பின் போட்டிக்காலம் மாற்றப்பட்டுள்ளது. இப்போட்டி நவம்பர் 24, 2018 வரை நடைபெறும். அனைவரும் பங்கு பெற்று பெண்கள் நலன் சார்ந்த கட்டுரைகளை மேம்படுத்தி உதவுமாறு கேட்டுக்கொள்கிறேன். நன்றி --நந்தினிகந்தசாமி (பேச்சு) 10:10, 30 அக்டோபர் 2018 (UTC)
# விக்கிப்பீடியா:ஆலமரத்தடி/தொகுப்பு112

## தமிழ் விக்சனரிக்காக சமூக ஒப்புதல் வேண்டல்

ஆங்கில விக்சனரியினைப் போலவே, தமிழ் விக்சனரியிலும் ஏற்படுத்தப்பட உள்ளது. அதற்கு நம் சமூக ஒப்புதல் இருப்பின், பிறரின் உதவி பெறுதல் எளிமை. சிறப்பு. எனவே, இங்கு உங்களின் ஒப்பமிடுக. :wikt:ta:விக்சனரி:ஆலமரத்தடி#ஆங்கில விக்சனரியின் நுட்பங்கள், தமிழ் விக்சனரிக்குத் தேவை--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 10:57, 30 அக்டோபர் 2018 (UTC)
# விக்கிப்பீடியா:ஆலமரத்தடி/தொகுப்பு112

## விக்கிப்பீடியா ஆசிய மாதம் நேரடி சந்திப்பு

விக்கிப்பீடியாவின் ஆசிய மாதம் தொடர் தொகுப்பு போட்டியின் ஒரு பகுதியாக நேரடி சந்திப்பு நடத்த திட்டமிடப்பட்டுள்ளது. நவம்பர் மாதம் ஏதாவது ஒரு ஞாயிற்றுக்கிழமை அன்று சென்னையில் நடைபெறும். விருப்பமுள்ள பயனர்கள் இந்தப் பக்கத்தில் தங்கள் விருப்பத்தினை தெரிவிக்கலாம். நன்றி --நந்தினிகந்தசாமி (பேச்சு) 05:01, 5 நவம்பர் 2018 (UTC)
# விக்கிப்பீடியா:ஆலமரத்தடி/தொகுப்பு112

## விக்சனரி செயலி

வணக்கம்,  
ஆன்டிராடில் விக்சனரிக்கு என்று விக்கி அறக்கட்டளை மூலம் ஓரு செயலி இருந்தது. மிகவும் பிரபலமான இந்த செயலியை சில காரணங்களை சொல்லி நீக்கிவிட்டார்கள். இப்பொழுது விக்சனரி தரவை பயன்படுத்தி பல தனியார் நிறுவனங்கள் விளம்பரங்களோடு உள்ளன. அவை பயனர்களுக்கு ஒரு நிறைவான அனுபவத்தை தருவதில்லை. அதனால் மீண்டும் விக்சனரி செயலி வேண்டும் என கோரிக்கை வைக்கப்பட்டுள்ளது. அந்த கோரிக்கையில் தங்கள் கருத்துக்கள் இருந்தால் சிறப்பாக இருக்கும். கருத்துக்களை இங்கு பதிவு செய்யவும்.  
இன்றுதான் கடைசி தினம் என்று நினைக்கிறேன். நன்றி -- <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 03:42, 11 நவம்பர் 2018 (UTC)
# விக்கிப்பீடியா:ஆலமரத்தடி/தொகுப்பு112

## Change coming to how certain templates will appear on the mobile web

<div lang="en" dir="ltr">
**Change coming to how certain templates will appear on the mobile web**  
Hello,  
In a few weeks the Readers web team will be changing how some templates look on the mobile web site. We will make these templates more noticeable when viewing the article. We ask for your help in updating any templates that don't look correct.  
What kind of templates? Specifically templates that notify readers and contributors about issues with the content of an article – the text and information in the article. Examples like Template:Unreferenced or Template:More citations needed. Right now these notifications are hidden behind a link under the title of an article. We will format templates like these (mostly those that use Template:Ambox or message box templates in general) to show a short summary under the page title. You can tap on the "Learn more" link to get more information.  
For template editors we have some recommendations on how to make templates that are mobile-friendly and also further documentation on our work so far.  
If you have questions about formatting templates for mobile, please leave a note on the project talk page or file a task in Phabricator and we will help you.  
</div> CKoerner (WMF) (talk) 19:35, 13 நவம்பர் 2018 (UTC)
# விக்கிப்பீடியா:ஆலமரத்தடி/தொகுப்பு112

## Community Wishlist Survey vote

<div lang="en" dir="ltr"><div>  
The Community Wishlist Survey. .  
Hey everyone,  
The Community Wishlist Survey is the process when the Wikimedia communities decide what the Wikimedia Foundation Community Tech should work on over the next year.  
The Community Tech team is focused on tools for experienced Wikimedia editors. The communities have now posted a long list of technical proposals. You can vote on the proposals from now until 30 November. You can read more on the wishlist survey page.  
<span dir=ltr>/User:Johan (WMF)</span></div></div> 18:13, 22 நவம்பர் 2018 (UTC)
# விக்கிப்பீடியா:ஆலமரத்தடி/தொகுப்பு112

## Advanced Search

<div lang="en" dir="ltr">
Advanced Search will become a default feature on your wiki on November 28. This new interface allows you to perform specialized searches on the search page, even if you don’t know any search syntax. Advanced Search originates from the German Community’s Technical Wishes project. It's already a default feature on German, Arabic, Farsi and Hungarian Wikipedia. Besides, more than 40.000 users across all wikis have tested the beta version. Feedback is welcome on the central feedback page.</div> Johanna Strodt (WMDE) (talk) 11:03, 26 நவம்பர் 2018 (UTC)
# திருப்பாற்கடல் கரபுரீசுவரர் கோயில்

**திருப்பாற்கடல் கரபுரீசுவரர் கோயில்** வேலூர் மாவட்டத்தில் உள்ள தேவார வைப்புத்தலமாகும்.
# திருப்பாற்கடல் கரபுரீசுவரர் கோயில்

## அமைவிடம்

காஞ்சீபுரம்-வேலூர் சாலையில் காவேரிப்பாக்கத்தை அடுத்து திருப்பாற்கடல் அமைந்துள்ளது. இவ்வூர் கரபுரம் என்றும் அழைக்கப்படுகிறது.
# திருப்பாற்கடல் கரபுரீசுவரர் கோயில்

## இறைவன்

இக்கோயிலில் உள்ள இறைவன் கரபுரீசுவரர் ஆவார். இறைவி அபீதகுஜாம்பாள் ஆவார்.
# குளோரோபீனால் சிவப்பு

**குளோரோபீனால் சிவப்பு** (*Chlorophenol red)* என்பது ஒரு நிறங்காட்டும் சாயமாகும். காரகாடித்தன்மைச் சுட்டெண் (pH) மதிப்பு 4.8 முதல் 6.7 வரையுள்ள நிலையில் மஞ்சள் நிறத்திலிருந்து ஊதா நிறத்திற்கு இந்நிறங்காட்டி மாறக்கூடியது ஆகும்
புறஊதா-கட்புலனாகும் நிறமாலையில் இது 572 நானோ மீட்டரில் புலப்படும்.
# திருமணம் (தொலைக்காட்சித் தொடர்)

**திருமணம்** என்பது 8 அக்டோபர் 2018 முதல் 16 அக்டோபர் 2020 ஆம் ஆண்டு வரை கலர்ஸ் தமிழ் தொலைக்காட்சியில் திங்கள் முதல் சனிக்கிழமை வரை இரவு 10 மணிக்கு ஒளிபரப்பான காதல் மற்றும் குடும்பம் சார்ந்த தொலைக்காட்சி நாடகத் தொடர் ஆகும்.  
இந்த தொடர் கன்னட மொழியில் புகழ் பெற்ற 'அக்னிசாட்சி' என்ற தொடரின் மறு ஆக்கம் ஆகும். புதுமுக நடிகர் சித்து என்பவர் சந்தோஷாகவும் இவருக்கு ஜோடியாக நந்தினி தொடர் புகழ் 'ஷ்ரேயா அஞ்சன்' என்பவர் ஜனனியாகவும் நடித்துள்ளார்கள்.  
இந்த தொடரை அத்தியாயம் 1 முதல் 76 வரை பிரபல தமிழ்த் திரைப்பட இயக்குநர் 'மித்ரன் ஜவஹர்' என்பவர் இயக்கியுள்ளார். ஒளிப்பதிவாளர் 'பாலசுப்ரமணியம்' ஒளிப்பதிவு செய்கின்றார், இவர் தேவர் மகன், திருடா திருடா போன்ற 50 மேட்பட்ட திரைப்படங்களுக்கு ஒளிப்பதிவு செய்துள்ளார் என்பது குறிப்பிடத்தக்கது.
# திருமணம் (தொலைக்காட்சித் தொடர்)

## கதைச்சுருக்கம்

சந்தோஷ் வேறு ஒரு பெண்ணைக் காதலித்து, குடும்பத்தினரின் நிர்ப்பந்தத்தின் பெயரில் ஜனனியை திருமணம் செய்கின்றான்.
இத்திருமணத்தை விரும்பாத சந்தோஷ் ஜனையிடம் விவாகரத்து செய்ய கையெழுத்து வாங்குகிறான். விவாகரத்திற்குப் பிறகு ஜனனி மற்றும் சந்தோஷ் இடையே அன்பும், வெறுப்பும் கலந்த ஓர் உறவு நீள்கிறது. அந்த உறவில் காதலும் துளிர்க்கிறதா என்பதுதான் கதை.
# திருமணம் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- சித்து - சந்தோஷ்
- ஷ்ரேயா அஞ்சன் - ஜனனி
# திருமணம் (தொலைக்காட்சித் தொடர்)

## நடிகர்கள்

### சந்தோஷ் குடும்பத்தினர்

- இந்துமதி - மாயா (அண்ணி)
- சிவலிங்கம் பானு - சீனிவாசன் (அப்பா)
- தீபக் - நவீன் (சகோதரன்)
- டினா - ஆர்த்தி (மாயாவின் சகோதரி)
- பீட்டோ - கெளதம் (சந்தோஷ் நண்பன்)
- ரெய்சா ரெய் - சுவேதா (சகோதரி)
# திருமணம் (தொலைக்காட்சித் தொடர்)

## நடிகர்கள்

### ஜனனி குடும்பத்தினர்

- மனோஜ் குமார் - லக்ஷ்மணன் (அப்பா)
- கிருவா - சுமதி (அம்மா)
- பிரீத்தி (2018-2020) → வித்தியா சந்திரன் (2020) - அனிதா (சகோதரிகள்)
- ஹரி கிருஷ்ணா - வினோத் (சகோதரன்)
- ரேகா - வாணி (வினோத் மனைவி)
- மைத்ரேயன் - ஆனந்த் (உறவினர்)
# திருமணம் (தொலைக்காட்சித் தொடர்)

## நடிகர்கள்

### துணை கதாபாத்திரம்

- ஷெரின் ஜானு - சக்தி (சந்தோஷின் முன்னாள் காதலி)
- பாலசுப்ரமணியம்
- அட்லின்
- தீபா
- சுவேதா
- அர்ச்சனா
# திருமணம் (தொலைக்காட்சித் தொடர்)

## நடிகர்கள்

### சிறப்புத் தோற்றம்

- சூரி - (பகுதி 1)
- ஊர்வசி -
# திருமணம் (தொலைக்காட்சித் தொடர்)

## சாதனை

இந்த தொடர் சில மணிநேரம் தேசிய அளவிலான டுவிட்டர் ட்ரெண்ட்டிங்கில் திருமணம் ஹேஷ் டாக் (#திருமணம்) முதல் இடம் பெற்றிருந்தது என்பது குறிப்பிடத்தக்கது.
# திருமணம் (தொலைக்காட்சித் தொடர்)

## விருதுகள் மற்றும் பரிந்துரைகள்

| ஆண்டு | விருது | பரிந்துரை | நடிகர்கள் | முடிவு |
| --- | --- | --- | --- | --- |
| 2019 | கலாட்டா நட்சத்திரா தொலைக்காட்சி விருதுகள் | சிறந்த நடிகர் | சித்து |  |
| சிறந்த நடிகை | ஷ்ரேயா அஞ்சன் |  |  |  |
| சிறந்த ஜோடி | சித்து & ஷ்ரேயா அஞ்சன் |  |  |  |
| சிறந்த எதிர்மறை கதாபாத்திரம் பெண் | இந்துமதி |  |  |  |
# டான்ஸ் விஸ் டான்ஸ்

**டான்ஸ் விஸ் டான்ஸ்** என்பது 2018 ஆம் ஆண்டு முதல் கலர்ஸ் தமிழ் தொலைக்காட்சியில் நவம்பர் 24 முதல் சனி மற்றும் ஞாயிறு இரவு 8 மணிக்கு ஒளிபரப்பான நடன நிகழ்ச்சி இதுவாகும். இந்த தொடரை கீர்த்தி மற்றும் விஜய் தொகுத்து வழங்க, பிரபல நடன இயக்குநர் பிருந்தா மற்றும் தமிழ்த் திரைப்பட நடிகர் நகுல் ஆகியோர் நடுவராக இருந்தார்கள் . இந்த நடன நிகழ்ச்சியின் வெற்றியாளர் அங்கிதா மற்றும் பூஜா ஆவார்கள்.
# டான்ஸ் விஸ் டான்ஸ்

## வெற்றியாளர்கள்

| போட்டியாளர் | தரவரிசை | பரிசு தொகை |
| --- | --- | --- |
| அங்கிதா & பூஜா | வெற்றியாளர் | ₹ 10, 00, 000 |
| கலை & ரோக்சன் | இரண்டாவது வெற்றியாளர் | ₹ 5, 00, 000 |
| குரு & தனிஷா | இறுதிப் போட்டியாளர் |  |
| சுதன் & ரவினா | இறுதிப் போட்டியாளர் |  |
# டான்ஸ் விஸ் டான்ஸ்

## போட்டியாளர்கள்

| எண் | போட்டியாளர்கள் |
| --- | --- |
| 1 | யாஷினி & மோகனா |
| 2 | கலை & ரக்ஷன் |
| 3 | அலிஸ் & முத்துராசு |
| 4 | கார்த்திக் & ரம்யா |
| 5 | பிரசாந்த் & காவ்யா |
| 6 | மெஹல் & பர்வேஸ் |
| 7 | இளவரசன் & ரஷ்மி |
| 8 | ராகவி & அஸ்வதி |
| 9 | சபரீஷ் & பாரதி |
| 10 | குருநாத் & தனுஷா |
| 11 | சுதன் & ரவீனா |
| 12 | ராகவன் & பிரியா |
| 13 | அங்கிதா & பூஜா |
| 14 | மணி & சவிதா |
# டான்ஸ் விஸ் டான்ஸ்

## சிறப்பு விருந்தினர்கள்

| அத்தியாயம் | பிரபலம் | ஒளிபரப்பான நாள் |
| --- | --- | --- |
| 1 | ஓவியா |  |
| 2 |  |  |
| 3 | சிம்ரன் |  |
| 4 |  |  |
| 5 | ஐஸ்வர்யா ராஜேஷ் |  |
| 6 |  |  |
| 7 | நிவேதா பெத்துராஜ் |  |
| 8 |  |  |
| 9 | வரலட்சுமி சரத்குமார் |  |
| 10 |  |  |
| 11 | ரம்யா கிருஷ்ணன் |  |
| 12 |  |  |
| 13 | ரெஜினா கஸ்ஸாண்ட்ரா |  |
| 14 |  |  |
| 15 | நதியா |  |
| 16 |  |  |
| 17 | பிரியாமணி |  |
| 18 |  |  |
| 19 | நமிதா |  |
| 20 |  |  |
| 21 | நிக்கி கல்ரானி |  |
| 22 |  |  |
| 23 | மதுபாலா |  |
| 24 |  |  |
| 25 | பூர்ணா |  |
| 26 |  |  |
| 27 | நமிதா |  |
| 28 |  |  |
| 29 | அமலா பால் |  |
| 30 |  |  |
# ஐதரசன் ஆற்றல் தொழில்நுட்பத்திற்கான அனைத்துலக மையம்

**ஐதரசன் ஆற்றல் தொழில்நுட்பத்திற்கான அனைத்துலக மையம்** (*The International Centre for Hydrogen Energy Technologies*) என்பது ஐக்கிய நாடுகள் சபை தொழிற்துறை வளர்ச்சி நிறுவனத்தின் ஒரு சிறப்புத் திட்டமாகும். குறிப்பாக வளர்ந்துவரும் நாடுகளின் எதிர்கால பொருளாதாரத்தை அபிவிருத்தி செய்யும் நோக்கத்துடன், ஐதரசன் ஆற்றல் தொழில்நுட்பங்களின் சாத்தியமான செயலாக்கங்களை ஆதரிப்பதும் அவற்றை செய்துகாட்டி ஊக்குவிப்பதும் இம்மையத்தின் பணியாகும். ஐக்கிய நாடுகள் சபை தொழிற்துறை வளர்ச்சி நிறுவனத்திற்கும் துருக்கிய ஆற்றல் மற்றும் இயற்கைவளங்கள் அமைப்புக்கும் இடையே ஏற்பட்ட அறக்கட்டளை நிதி ஒப்பந்தம் மூலம் 2003 ஆம் ஆண்டில் ஐதரசன் ஆற்றல் தொழில்நுட்பத்திற்கான அனைத்துலக மையம் வியன்னாவில் தொடங்கப்பட்டது. 2004 ஆம் ஆண்டு முதல் செயல்படத் தொடங்கிய இந்நிறுவனம் 2012 ஆம் ஆண்டு டிசம்பரில் மூடப்பட்டது
# உலகளாவிய காற்று ஆற்றல் சபை

**உலகளாவிய காற்று ஆற்றல் சபை** (*Global Wind Energy Council*) 2005 ஆம் ஆண்டு நிறுவப்பட்டது, ஒட்டுமொத்த காற்று ஆற்றல் துறைக்கும் சர்வதேச அளவில் ஒரு நம்பகமான பிரதிநிதி மன்றமாக இச்சபை இயங்குகிறது. உலகின் முன்னணி எரிசக்தி ஆதாரங்களில் ஒன்றாக காற்று ஆற்றலை மாற்றுவதும், கணிசமான சுற்றுச்சூழல் மற்றும் பொருளாதார நன்மைகள் வழங்கும் வகையில் காற்று சக்தியை உறுதிப்படுத்துவதும் இச்சபையின் நோக்கமாகும் .  
தற்காலிக விநியோக தொடர் இடர்பாடுகள் இருந்த போதிலும், சர்வதேச காற்றுச் சந்தைகள் தங்கள் வலுவான வளர்ச்சியைத் தொடர்கின்றன என்று உலகளாவிய காற்று ஆற்றல் சபை வெளியிட்டுள்ள ஒரு புதிய அறிக்கை தெரிவிக்கிறது. நிறுவப்பட்ட காற்று ஆலை உற்பத்தித் திறன் 2006 ஆம் ஆண்டில் உலகளாவிய அளவில் 25% அதிகரித்தது, 18 பில்லியன் யூரோ (23 பில்லியன் அமெரிக்க டாலர்) மதிப்புள்ள புதிய சாதனங்களை உருவாக்கப்பட்டன. 74 கிகாவாட் மதிப்புள்ள ஆற்றல் காற்று ஆலைகள் மூலம் உருவாக்கப்பட்டது. 48 கிகாவாட் அளவுக்கு திறன் கொண்ட காற்று ஆலை ஆற்றல் உற்பத்தி செய்து ஐரோப்பிய ஒன்றியம் முன்னணி சந்தையாக விளங்கினாலும், வட அமெரிக்கா மற்றும் ஆசியா போன்ற பிற கண்டங்கள் விரைவாக இத்துறையில் வளர்ந்து வருகின்றன.
# மிசோ தேசிய முன்னணி

**மிசோ தேசிய முன்னணி** (*Mizo National Front*) மிசோரமில் உள்ள ஒரு பிராந்திய அரசியல் கட்சியாகும். 1959-ல் அசாம் மாநிலத்தின் மிஸ்ஸோ பகுதியின் பஞ்சம் சூழ்நிலையில் இந்திய மத்திய அரசாங்கத்தின் செயலற்ற தன்மையை எதிர்த்துப் போராடிய பிறகு மிசோ தேசிய முன்னணி உருவானது. 1966 ல் கிளர்ச்சிகளிலும், திரைமறை வேலைகளிலும் ஈடுபட்ட இவ்வமைப்பு, 1986 ஆம் ஆண்டில் மிசோ உடன்படிக்கை இந்தியாவின் அரசாங்கத்துடன் கையெழுத்திட்டது, பிரிவினை மற்றும் வன்முறையைத் தவிர்த்தது.  
11 திசம்பர் 2018-ல் வெளியான தேர்தல் முடிவுகளின் அடிப்படையில் இக்கட்சி ஆட்சி அமைக்க உரிமைகோரியுள்ளது.
# அரசியல் பொருளாதாரம்

**அரசியல் பொருளாதாரம்** (*political economy*) என்பது அரசு, சட்டம், விதிகள் ஆகியவற்றிற்கும் உற்பத்தி, வணிகம் அவற்றிற்கும் இடையே உள்ள தொடர்புகளைப் பற்றியும் தேசிய உற்பத்தி, செல்வத்தைப் பகிர்வது பற்றியும் ஆராய்கின்றது. அரசியல் பொருளாதாரம் பற்றிய ஆய்வுகள் ஆங்கில அறிஞர்களான ஆடம் சிமித், டேவிட் ரிக்கார்டோ, மால்தசு ஆகியோரிடமிருந்து தொடங்குகிறது. பத்தொன்பதாம் நூற்றாண்டின் தொடக்கத்தில் பொருளாதாரம் அரசியல் பொருளாதாரம் என்று அழைக்கப்படத் தொடங்கியது. அரசியல் பொருளாதாரம் என்பது பொலிடிகல் எகானமி (political economy) என்ற ஆங்கிலச் சொல்லின் தமிழ் மொழிபெயர்ப்பாக அமைகின்றது.
# சக்திகாந்த தாஸ்

**சக்திகாந்த தாஸ்**, (பிறப்பு: 26 பெப்ரவரி 1957) இந்திய ரிசர்வ் வங்கி ஆளுநர் மற்றும் முன்னாள் இந்திய ஆட்சிப் பணி அதிகாரியாவார். இந்திய ரிசர்வ் வங்கியின் 25 ஆவது ஆளுநராகத் தற்போதுள்ளார். இதற்கு முன்னர் இந்தியாவின் பதினைந்தாம் நிதி ஆணையத்தின் உறுப்பினராகவும், ஜி 20 இந்தியப் பிரதிநிதியாகவும் இருந்துள்ளார். பொருளாதார விவகாரச் செயலாளர், வருவாய்த்துறைச் செயலாளர், உரத்துறைச் செயலாளர் உட்பட இந்திய ஆட்சிப் பணியில் மத்திய மற்றும் தமிழக அரசின் பல்வேறு துறைகளில் பணியாற்றியவர்.
# சக்திகாந்த தாஸ்

## இளமையும் கல்வியும்

இவர் ஒடிசா மாநிலத்தில் பிறந்தவரார். புவனேஷ்வர் நகரில் டிமான்ஸ்ட்ரேஷன் மல்டிபர்பஸ் பள்ளியில் பள்ளிப்படிப்பை முடித்தார். புதுதில்லி புனித ஸ்டீபன் கல்லூரியில் இளநிலைப் பட்டம் மற்றும் முதுநிலைப் பட்டம் பெற்றார். இந்திய மேலாண்மை கழகத்தில் நவீனப் பொருளாதார நிர்வாகமும், இன்ஸ்டிட்யூட் பக்ளிக் என்டர்பிரைஸில் நிதி நிர்வாகத்தில் அலுவல்ரீதியான பயிற்சியும் பெற்றார். இந்திய நிர்வாக அலுவலர் கல்லூரியில் திட்ட மேலாண்மைப் படிப்பில் பட்டயம் பெற்றவர். மேலும் இந்திய மேலாண்மை கழகத்திலும் ஹிமாச்சல் பிரதேச பொது நிர்வாகக் கல்வி நிறுவனத்திலும் பயிற்சி பெற்றவராவார்
# சக்திகாந்த தாஸ்

## பணிகள்

வுடன் வெளிநாட்டுக் கணக்கு வரி உடன்பாட்டுச் சட்டத்தில் (FATCA) கையெழுத்திடுகிறார்]]
திறப்பு விழாவில்|alt=]]
2014 ஜூன் மாதம் நியமனத்திற்கான அமைச்சரவைக் குழுவின் பரிந்துரையில் வருவாய்த்துறை செயலாளரக ஆனார்.  
தொழில்துறைத் தலைமைச் செயலர், வருவாய்த்துறை சிறப்பு ஆணையர், வணிகவரித் துறை செயலர், ஏய்ட்ஸ் கட்டுப்பாட்டுக் குழுகத்தின் திட்ட இயக்குநர், திண்டுக்கல் மற்றும் காஞ்சிபுர மாவட்ட ஆட்சித் தலைவர் எனத் தமிழக அரசின் பல்வேறு துறைகளில் பணியாற்றியவர்.
# சக்திகாந்த தாஸ்

## பணிகள்

#### ரிசர்வ் வங்கி

2018 டிசம்பரில் ரிசர்வ் வங்கியின் ஆளுநராக மூன்றாண்டுகளுக்குப் பதிவியேற்றார்.
# பெருவிருப்ப கட்டாய மனப்பிறழ்வு

இந்நோய்க்கான காரணம் இதுவரை அறியப்படவில்லை. இதே போன்ற அறிகுறிகள் கொண்ட பிற பாதிப்புகளில், பதகளிப்புக் கோளாறு, பெரும் மனத் தளர்ச்சிச் சீர்குலைவு, உண்ணுதல் கோளாறு, உடல் நடுக்கப்பாதிப்புகள் மற்றும் பெருவிருப்பக்-கட்டாய ஆளுமை மனப்பாதிப்பு ஆகியவை அடங்கும். SSRIகளில் குலோமிபிராமின் வேலை செய்வது, அதிகளவில் பக்க விளைவுகளையும் ஏற்படுத்தும் என்பதால், அது இரண்டாம் நிலை சிகிச்சையாகவே இருக்கும். சிகிச்சை எடுத்துக் கொள்ளவில்லை எனில், இந்த நிலைமை பல ஆண்டுகளுக்கும் தொடரலாம். ஒரு குறிப்பிட்ட ஆண்டில் இது சுமார் 1.2% அளவிற்கு உள்ளது, மேலும் உலகம் முழுவதும் பாதிப்பை ஏற்படுத்துகிறது.
# அதிர்ச்சிக்குப் பிறகான மன அழுத்தப் பாதிப்பு

**அதிர்ச்சிக்குப் பிறகான மன அழுத்தப் பாதிப்பு** அல்லது **பேரதிர்ச்சிக்குப் பிறகான மனஉளைச்சல்** (*post-traumatic stress disorder*, **PTSD**) என்பது ஒரு மனநிலை சார்ந்த பாதிப்பு ஆகும், இது ஒருவருக்கு மன அதிர்ச்சி ஏற்பட்ட பிறகு ஏற்படலாம், அதாவது பாலியல் வன்முறை, போர் நடவடிக்கை, சாலை விபத்துகள் அல்லது உயிருக்கு அச்சுறுத்தல் ஏற்படுத்தும் பிற நிகழ்வுகள் போன்றவை. இதன் அறிகுறிகளில் தொல்லையூட்டும் எண்ணங்கள், உணர்வுகள் அல்லது நிகழ்வுகளுடன் தொடர்புடைய கனவுகள், மனம் அல்லது உடல் அழுத்தம் முதல் மன அதிர்ச்சி தொடர்பான தாக்கங்கள் வரை இருக்கலாம், மன அதிர்ச்சி சார்ந்த எண்ணங்களைத் தவிர்க்க முயலுதல், ஒருவர் எவ்வாறு நினைப்பார் மற்றும் உணர்வார் என்பதை மாற்றி யோசித்தல் மற்றும் சண்டைபோடு தூண்டல் அதிகமாக இருத்தல்.  
மன அதிர்ச்சி ஏற்பட்டுள்ள பெரும்பாலானவர்களுக்கு இந்நிலை ஏற்படுவதில்லை. கற்பழிப்பால் பாதிக்கப்பட்ட நபர்களில், பாதிக்கும் மேற்பட்டவர்களுக்கு இது ஏற்படுகிறது. அதிர்ச்சிகரமான சம்பவத்தைத் தொடர்ந்து குறிப்பிட்ட அறிகுறிகள் ஏற்படுவதன் அடிப்படையில் நோயறிதல் இருக்கும். இது ஒரே ஒரு நபரின் நேரடி சிகிச்சை அல்லது குழு சார்ந்த சிகிச்சையாகவோ இருக்கலாம். இவற்றின் பலன்கள் பிற சிகிச்சையை விடக் குறைவாகும். பிற மருந்துகள் பலனளிக்கிறதா என்பதற்குப் போதுமான சான்றுகள் இல்லை. சிலருக்கு பென்சோடயசிபைன் போன்ற உளஆற்றுமை மருந்துகள் விளைவுகளை மோசமாக்குகின்றன.  
கொடுக்கப்பட்டுள்ள ஆண்டில் அமெரிக்காவில் உள்ள 3.5% பெரியவர்களுக்கு இப்பாதிப்பு ஏற்படுகிறது, இது 9% மக்களை அவர்களின் வாழ்க்கையில் ஏதாவது ஒரு காலகட்டத்தில் பாதிக்கிறது. பண்டைய கிரேக்கர்களில் குறைந்தபட்சம் ஒருமுறை மன அதிர்ச்சி தொடர்பான மனநிலைப் பாதிப்புகளின் அறிகுறிகள் ஆவணப்படுத்தப்பட்டுள்ளன. உலகப் போர்களின் போது இந்த நிலைமை "ஷெல் அதிர்ச்சி" மற்றும் "காம்பேக்ட் நியூரோசிஸ்" போன்ற சொற்களில் அறியப்பட்டது. "அதிர்ச்சிக்குப் பிறகான மன அழுத்தப் பாதிப்பு" என்ற பதம் 1970களில் அமெரிக்க இராணுவ வீரர்கள் வியட்நாம் போரில் கலந்துகொண்டு திரும்பிய பிறகு அதிகமானவர்களுக்குத் தாக்கம் கண்டறியப்பட்டதால் ஏற்பட்டது. இது அதிகாரப்பூர்வமாக அமெரிக்க உளவியல் சங்கத்தால் 1980 ஆம் ஆண்டில் *மன நோய்களைக் கண்டறிதல் மற்றும் புள்ளிவிவர கையேடு* (DSM-III)-இன் மூன்றாம் பதிப்பில் அங்கீகரிக்கப்பட்டது.
# அனைத்திந்திய மஜ்லிசே இத்திகாதுல் முசுலிமீன்

**அனைத்திந்திய மஜ்லிசே இத்திகாதுல் முசுலிமீன்** (, *All India Majlis-e-Ittehad-ul Muslimeen*, AIMM) சுருக்கமாக **மஜ்லிஸ் கட்சி** என்பது இந்திய மாநிலமான தெலுங்கானாவை அடிப்படையாகக் கொண்டு இயங்கும் ஒரு அங்கீகரிக்கப்பட்ட பிராந்திய அரசியல் கட்சியாகும். பிரித்தானிய இந்தியாவின் ஹைதராபாத் மாநிலத்தில் 1927 ஆம் ஆண்டில் ஐதராபாத்து நகரத்தில் நிறுவப்பட்டது.
# அனைத்திந்திய மஜ்லிசே இத்திகாதுல் முசுலிமீன்

## கட்சியின் தோற்றம்

1927 ஆம் ஆண்டில் ஐதராபாத் மாநிலத்தின் **நிசாம் மீர் உஸ்மான் அலி கான்** அவர்களின் ஆலோசனையின் பேரில், ஐதராபாத் மாநிலத்தின் அதிகாரியாக இருந்த **நவாப் முகம்மது நவாஸ் கான்** என்பவரால் இக்கட்சி நிறுவப்பட்டு, வரையறுக்கப்பட்டது. பகதூர் யார் ஜங் இதன் முதல் தலைவராக 1938ஆம் ஆண்டு தேர்ந்தெடுக்கப்பட்டார்.
# அனைத்திந்திய மஜ்லிசே இத்திகாதுல் முசுலிமீன்

## தலைவர்

அசதுத்தீன் ஒவைசி இதன் தற்போதைய தலைவராக இருக்கிறார். இவர் 2004 ஆம் ஆண்டு முதல் இந்திய நாடாளுமன்றத்தின் மக்களவைக்கு ஹைதராபாத் தொகுதியில் இருந்து நான்கு முறை தேர்ந்தெடுக்கப்பட்டுள்ளார்.
# அனைத்திந்திய மஜ்லிசே இத்திகாதுல் முசுலிமீன்

## மாநிலத்தின் சட்ட மன்றத்தில்

- ஒருங்கிணைந்த ஆந்திர பிரதேசமாக இருந்த பொழுது 2009 ஆம் ஆண்டு போட்டியிட்ட 7 சட்ட மன்ற தொகுதிகளையும் வென்றது.
- 2018 ஆம் ஆண்டு தெலுங்கானா மாநிலத்தின் சட்ட மன்ற தேர்தலில் 8 தொகுதிகளில் போட்டியிட்டு 7 தொகுதிகளை இக்கட்சி கைப்பற்றியுள்ளது..
# நியமனத்திற்கான அமைச்சரவைக் குழு

**நியமனத்திற்கான அமைச்சரவைக் குழு** (Appointments Committee of the Cabinet) இந்திய அரசின் முக்கியப் பதவிகளுக்கான நியமனங்களை முடிவு செய்யும் குழுவாகும். இக்குழுவில் பிரதமரும், உள்துறை அமைச்சரும் உள்ளனர். முன்னர், பொறுப்பு அமைச்சர்களும் இக்குழுவில் இருந்தனர். ஆனால், புதிய அறிவிப்பிற்குப் பின்னர் (14 ஜூலை 2016) அவர்கள் இக்குழுவில் அங்கம் வகிக்கவில்லை.  
இந்திய அரசின் 1961 வர்த்தகப் பரிவர்த்தனை விதிகளின்படி, அனைத்து முக்கிய நியமனங்களுக்கும் இக்குழு ஒப்புதல் அளிக்கவேண்டும். பொதுத்துறை நிறுவனங்களின் மேல்மட்டக் குழு நியமனத்திற்கும் இக்குழுவின் ஒப்புதல் வேண்டும். மத்தியப் புலனாய்வுத் துறை இயக்குநர், இந்திய ரிசர்வ் வங்கி ஆளுநர், மத்திய கண்காணிப்பு ஆணையச் செயலாளர், பாபா அணு ஆராய்ச்சி மைய இயக்குநர் போன்றவை இக்குழுவின் ஒப்புதல் தேவைப்படும் சில பதவிகளாகும்.
# அப்பியாசம்

**அப்பியாசம்** (*Abhyāsa*) என்பது இந்து சமயத்தில் பின்பற்றப்படும் மனக்கட்டுப்பாட்டு பயிற்சியாகும். நீண்ட காலமாக இப்பயிற்சி ஓர் ஆன்மீகப் பயிற்சியாக வழக்கமாக தொடர்ச்சியாகப் பின்பற்றப்பட்டு வருகிறது. தன்னுடைய யோக சூத்திரங்களில் பதஞ்சலி மகரிசி யோகாவைப் பற்றி முறையாக கூறியுள்ளார். இவர் இயற்றிய பதஞ்சலி யோக சூத்திரம் எனும் நூலே யோகக் கலைக்கு அடிப்படையாக விளங்குகிறது.  
வைராக்கியத்துடன் மனதை அடக்குவதற்கும் யோகா மிக அவசியமானதென்று பகவத்கீதையில் கடவுளாகக் கருதப்படும் கிருட்டிணரும் இதன் முக்கியத்துவத்தை விளக்கியுள்ளார் . பயிற்சி (அப்பியாசம்) மற்றும் வைராக்கியம் என்ற இரண்டு நடைமுறைகளும் உணர்வுகளைக் கட்டுப்படுத்த தேவையானவை என்று யோக சூத்திரம்1:12 கூறுகிறது நீடித்த அமைதி நிலைக்கு பயிற்சியே உரிய வழிமுறையாகும் என பதஞ்சலியின் யோக சூத்திரத்தை சிப் ஆட்ரான்பிட் மொழிபெயர்த்துள்ளார்
# தேசிய ஐதரசன் மற்றும் எரிபொருள் மின்கல நாள்

**தேசிய ஐதரசன் மற்றும் எரிபொருள் மின்கல நாள்** (*National Hydrogen and Fuel Cell Day*) என்பது எரிபொருள் மின்கலம் மற்றும் ஐதரசன் ஆற்றல் சங்கத்தால் தோற்றுவிக்கப்பட்ட்து. எரிபொருள் மின்கலம், ஐதரசன் தொழில்நுட்பம் தொடர்பான விழிப்புணர்வை உண்டாக்குதல் இன்று இத்துறையின் வீச்சு மற்றும் எதிர்காலத்தில் இத்தொழில் துறை எவ்வளவு தூரம் மேம்படப்போகிறது என்பதை கொண்டாடுவதும் இத்தினம் அனுசரிப்பதன் நோக்கமாகும்.  
அக்டோபர் மாதம் 8 ஆம் நாள் (10.08) இக்கொண்டாட்டத்திற்கான நாளாகத் தேர்ந்தெடுக்கப்பட்டது. ஐதரசனின் அணு எடையான 1.008 என்பதை அட்டிப்படையாக்க் கொண்டு இந்த நாள் தெரிவு செய்யப்பட்டது.  
அலுவல் ரீதியாக அக்டோபர் மாதம் 8 ஆம் நாள் தேசிய ஐதரசன் மற்றும் எரிபொருள் மின்கல நாள் தெரிவு செய்யப்பட்டது முறையாக அறிவிக்கப்பட்டது
# தேசிய ஐதரசன் மற்றும் எரிபொருள் மின்கல நாள்

## தேசிய ஐதரசன் மற்றும் எரிபொருள் மின்கல நாள் நிகழ்வுகள்

நாடு முழுவதும் உள்ள எரிபொருள் செல் மற்றும் ஐதரசன் ஆற்றல் சங்கத்தின் உறுப்பினர்கள், தொழில் நிறுவனங்கள், கூட்டுக் குழுக்கள், மாநில மற்றும் மத்திய அரசாங்கங்கள் மற்றும் தனிநபர்கள் பல்வேறு நடவடிக்கைகள் மற்றும் நிகழ்வுகளுடன் தேசிய ஐதரசன் மற்றும் எரிபொருள் மின்கல தினத்தைக் கொண்டாடி நினைவுகூர்கின்றனர் .
- 2017 நடவடிக்கைகள்
- 2016 நடவடிக்கைகள்
- 2015 நடவடிக்கைகள்
# தேசிய ஐதரசன் மற்றும் எரிபொருள் மின்கல நாள்

## அமெரிக்கத் தீர்மானங்கள்

- 115 வது காங்கிரசு – 2018 ஆம் ஆண்டு அக்டோபர் 1 அன்று ஆலோசனைசபை தீர்மானம் 664 ஐ நிறைவேற்றியது. இதன்படி தேசிய ஐதரசன் மற்றும் எரிபொருள் மின்கல நாள் அக்டோபர் 8 என்று முடிவெடுக்கப்பட்டது.
- 115 வது காங்கிரசு - 2017 ஆம் ஆண்டு அக்டோபர் 5 அன்று ஆலோசனைசபை தீர்மானம் 287 ஐ நிறைவேற்றியது. இதன்படி தேசிய ஐதரசன் மற்றும் எரிபொருள் மின்கல நாள் அக்டோபர் 8 என்று முடிவெடுக்கப்பட்டது.
- 114 வது காங்கிரசு - 2016 ஆம் ஆண்டு செப்டம்பர் 26 அன்று ஆலோசனைசபை தீர்மானம் 573 ஐ நிறைவேற்றியது. இதன்படி தேசிய ஐதரசன் மற்றும் எரிபொருள் மின்கல நாள் அக்டோபர் 8 என்று முடிவெடுக்கப்பட்டது.
- 114 வது காங்கிரசு - 2015 ஆம் ஆண்டு செப்டம்பர் 29 அன்று ஆலோசனைசபை தீர்மானம் 217 ஐ நிறைவேற்றியது. இதன்படி தேசிய ஐதரசன் மற்றும் எரிபொருள் மின்கல நாள் அக்டோபர் 8 என்று முடிவெடுக்கப்பட்டது.
# அம்பி, மன்னர்

பரிசு வழங்கும் மன்னர் அம்பி]]
போர் புரிதல்]]  
**அம்பி** (**Taxiles**) (கிரேக்க மொழி: Tαξίλης or Ταξίλας); கி.மு. நான்காம் நூற்றாண்டில், பேரரசர் அலெக்சாந்தர் இந்தியாவின் மீது படையெடுத்த போது, பரத கண்டத்தின் மேற்கே தற்கால செனாப் ஆறு மற்றும் ஜீலம் ஆறுகளுக்கிடையே, உள்ள பகுதியான தக்சசீலா இராச்சியத்தை ஆண்ட இந்து சமய அரசன் ஆவார். பண்டைய இந்தியாவில் இம்மன்னரை **அம்பி** (**Ambhi**) என்பர். இம்மன்னர் தக்சசீலா பகுதிகளை ஆண்டதால், கிரேக்க வரலாற்று குறிப்புகளில் இம்மன்னரின் பெயர் **தக்சில்ஸ்** என்று குறிப்பிடப்பட்டுள்ளது.
# அம்பி, மன்னர்

## வரலாறு

கிமு 327ல் பேரரசர் அலெக்சாந்தர் இந்தியாவின் மீது படையெடுத்த போது முதலில் காந்தார நாட்டின் தலைநகரான தட்சசீலத்தை தாக்கினார். அலெக்சாந்தரின் படைகளை எதிர் கொள்ள இயலாத மன்னர் அம்பிராஜின் மகனான அம்பிகுமார்என்ற அம்பி, அலெக்சாந்தரிடம் சமாதானம் பாரட்ட, 200 இராத்தல் வெள்ளி, 3,000 காளைகள், 10,000 ஆடுகள், 30 போர் யானைகள், 7,00 போர்க் குதிரைகளை அலெக்சாந்தருக்கு பரிசளித்தான். மேலும் அலெக்சாந்தரின் படைகள், சிந்து ஆற்றை கடந்து பஞ்சாப் பகுதிகளுக்குச் செல்ல உதவி செய்தார். அம்பியின் இச்செயலை, பஞ்சாப் பகுதி மன்னர் புருசோத்தமன் இகழ்ந்துரைத்தார். மன்னர் அம்பியின் வழிகாட்டுதலின் படி, 50,000 கிரேக்கப் படைகள் சிந்து ஆற்றைக் கடந்து ஹைடாஸ்பெஸ் போரில் பஞ்சாப் மன்னர் புருசோத்தமனை, அலெக்சாந்தரின் படைகள் வெற்றி கண்டது.
# அம்பி, மன்னர்

## இதனையும் காண்க

- புருசோத்தமன்
- ஹைடாஸ்பெஸ் யுத்தம்
# ஆப்கானித்தானின் மொழிகள்

ஆப்கானித்தான் ஒரு பன்மொழி நாடாகும். தாரி மொழி மற்றும் பாஷ்டோ மொழி ஆகிய இரண்டும் ஆப்கானித்தானில் அதிகம் பேசப்படும் மற்றும் அலுவல் மொழிகளாகும். தாரி மொழி ஆப்கானிஸ்தானில் பேசப்படும் பாரசீக மொழி வடிவின் ஒரு மாறுபாடு ஆகும். ஆப்கானிஸ்தான் அரசால் 1964 ஆம் ஆண்டில் அந்நாட்டில் பேசப்படும் பாரசீக மொழிக்கு தாரி மொழி என பெயரிடப்பட்டது. தாரி மொழியும் பாஷ்டோ மொழியும் இந்திய-ஐரோப்பிய மொழிகளில் ஈரானிய மொழிக் குடும்பத்தைச் சார்ந்தது.  
உஸ்பெக், டர்க்மேன், பாலோச்சி, பாஷாயி மற்றும் நூரிஸ்தானி மொழிகள் ஆப்கானித்தானில் பேசப்படும் சிறுப்பான்மை மொழிகள்.மொழியாலர் ஹரால்ட் ஹார்மன் ஆப்கானிஸ்தானில் 40 க்கும் மேற்பட்ட சிறு மொழிகள் தோன்றியதாக நம்புகிறார்.
# எச். முஜீப் ரஹ்மான்

**எச்.முஜீப் ரஹ்மான்** (செப்டம்பர் 28,1971) என்பவர் ஒரு தமிழ் எழுத்தாளராவார். இவர் கதை, நாவல், விமர்சனம், ஆய்வு, குறும்படம், சூபித்துவம் போன்ற பல தளங்களில் இயங்கிவருகிறார்.
# எச். முஜீப் ரஹ்மான்

## வாழ்க்கை

தமிழ்நாட்டின் கன்னியாகுமரி மாவட்டத்தின் பத்மனாப்புரத்தில் குடியேறி வாழ்ந்த வித்வான் ஹசன் சாஹிப், கதிஜா பீவி இணையர் இவரது பெற்றோராவர். இவருடன் பிறந்தவர்கள் மூன்று சகோதரர்கள் ஆவர். கோட்டைக்ககம் வடக்கு தெருவில் வலியவீட்டில் 25 வயது வரைவாழ்ந்து பின்னர் தக்கலைக்கு இவரது குடும்பம் குடிபெயர்ந்தது. பள்ளிப்படிப்பை கல்குளத்திலும் பின்னர் தக்கலையிலும் முடித்து பின்னர் நாகர்கோவில் ஸ்காட் கிறிஸ்டியன் காலேஜில் இளநிலை, முதுநிலை பட்டங்களை பெற்றார். பின்னர் குஜராத்திலும், பம்பாயிலும் சிலவருடங்கள் பணிபுரிந்து பின்னர் சவூதியிலும் பின்னர் அபுதாபியிலும் பதிநான்கு வருடங்கள் பணிபுரிந்து விட்டு 2008 காலகட்டத்தில் நேசணல் பொறியியல் கல்லூரியில் பேராசிரியராக பணிபுரிகிறார். இவருக்கு மிசிரியா என்ற மனைவியும் ஆதில், ஆதிரா என்ற குழந்தைகளும் உள்ளனர்.
# எச். முஜீப் ரஹ்மான்

## படைப்புப் பணிகள்

இவர் 1990களில் இருந்து தமிழ்நாடு கலை இலக்கியப் பெருமன்றத்தில் இணைந்து செயல்பட்டுவருகிறார். இவரது முதல்கதை காலச்சுவடு இதழும் கதா அமைப்பும் இணைந்து நடத்திய போட்டியில் தேர்ந்தெடுக்கப்பட்டது. புதியகாற்று, தாமரை, செம்மலர், உயிர்மை, உயிர் எழுத்து, தீராநதி போன்ற பல இலக்கிய இதழ்களிலும் தொடர்ந்து எழுதி வருகிறார். சுந்தர ராமசாமி, பொன்னீலன், தோப்பில் முகமது மீரான் , ஹெச்.ஜி.ரசூல், ஜெயமோகன் போன்ற எழுத்தாளார்களின் ஊக்கத்தின் பேரில் இவர் கதை எழுத துவங்கினார். இவரது முதல் சிறுகதை தொகுப்பு தேவதைகளின் சொந்தக்குழந்தை புதுப்புனல் பதிப்பகத்தால் வெளியிடப்பட்டது. எம்.ஜி.சுரேஷ் இந்த தொகுப்பை பின்நவீனகதைகள் என்றே குறிப்பிட்டார். 2005க்கு பின்னர் 2007இல் இவரது முதல் புதினமான தேவதூதர்களின் கவிதைகள் வெளிவந்தது. தமிழின் முதல் பின்னை நாவல் இது என கருதப்படுகிறது. அதன் பின்னர் 2014 ல் புதுஎழுத்து பதிப்பகத்தால் மகாகிரந்தம் புதினம் வெளியிடப்பட்டது. அதன் பின்னர் 2015ல் ஒரு சூபியின் சுயசரிதை என்ற சிறுகதை தொகுப்பு வெளியானது. 2016ல் நான் ஏன் வஹாபி அல்ல? என்ற ஆய்வு நூல் 800 பக்கங்களில் கீற்று வெளியீட்டகத்தால் வெளிக்கொண்டுவரப்பட்டுள்ளது. பின் நவீனத்துவம், மார்க்சியம், பின்காலனியம், நாட்டாரியல் போன்ற கோட்பாடுகளில் தேர்ச்சியுடைய இவர் பல்வேறு கருத்தரங்குகளில் உரையாற்றியுள்ளார். மேலும் விஷயம் என்ற குறும்படத்தை வெளியிட்டுள்ளார். ஏலாதி, கரிசிலாங்கண்ணி உள்ளிட்ட சிற்றிதழ்களில் ஆசிரியராக இருந்துள்ளார். தற்போது திணை என்ற காலாண்டிதழின் ஆசிரியர் குழுவில் பணியாற்றிவருகிறார். கறுத்தவாவு என்ற இலக்கிய கூடுகை நிகழ்வை சில வருடங்கள் நடத்தினார். ஏலாதி இலக்கிய விருது படைப்பிலக்கியத்துக்காக அளிக்கப்பட்டது. அதில் அறக்கட்டளை உறுப்பினராக இருந்து வருகிறார். ஏலாதி சிந்தனை பள்ளியின் ஸ்தாபகராகவும் சூஃபி பள்ளியின் நிர்வாக இயக்குநராகவும் இருக்கிறார்.
# எச். முஜீப் ரஹ்மான்

## சூபியிசம், இஸ்லாமிய ஆய்வுகள்

இலங்கையில் காத்தான்குடியில் விசேட பிரதிநிதியாக சூபிச மாநாட்டுக்கு அழைக்கப்பட்டு கவுரவிக்கப்பட்டார். தக்கலை பீர் முகம்மது அப்பா ஆண்டுவிழா மேடையில் இவர் உரைநிகழ்த்தியுள்ளார். ஞானப்புகழ்ச்சிக்கு உரை எழுதி வருகிறார். இலங்கை, தமிழ்நாட்டு பல்கலைகழகங்களில் சூபியிசம் குறித்து இவர் சொற்பொழிவு ஆற்றி வருகிறார். இஸ்லாமிய மாநாடுகளிலும், கருத்தரங்குகளிலும் இவரது பேச்சுகள் முக்கிய இடம் வகிக்கிறது. நூற்றுக்கும் அதிகமான இஸ்லாமிய, சூபியிச கட்டுரைகளை எழுதியுள்ளார். வஹ்தத்துல் உஜூத் என்ற சூபியிச கொள்கையும் கலிமா குறித்தும் அதிகம் பேசுகிறார்.இவரது உரைகள் பல யூடூபில் காணக்கிடக்கிறது.
# எச். முஜீப் ரஹ்மான்

## எழுதிய நூல்கள்

- தேவதைகளின் சொந்தக் குழந்தை (சிறுகதைத் தொகுப்பு)
- தேவதூதர்களின் கவிதைகள் (புதினம்)
- மகாகிரந்தம் (புதினம்)
- நான் ஏன் வஹாபி அல்ல? (ஆய்வு நூல்)
- மறுவாசிப்பு,மறுசிந்தனை,மறுவிளக்கம் (கட்டுரை)
- தியரி (ஆய்வு நூல்)
- ஞானப்புகழ்ச்சிக்கு ஒரு நவீன உரை
- மற்றமைகளை பேசுவது (கட்டுரை)
- வெறுமொரு சலனம் ( கவிதை)
- பின் நவீன கவிதைகள்
- ஜலாலுதீன் ரூமி கவிதைகள்
- ஒரு சூபியின் சுய சரிதை ( சிறுகதை)
- நவீன தமிழ் அகராதி
- ஆளுமை ஒரு சொல்லாடல் (சுயமுன்னேற்றம் )
- பின்னை தலித்தியம் ( ஆய்வு)
- பின் நவீன இஸ்லாம் ( கட்டுரை)
- எதிர் வஹாபியம் (ஆய்வு)
- பிரதியின் உள்ளர்த்தமும் வெளியர்த்தமும் ( விமர்சனம்)
- பின் நவீனத்துக்கு பிந்தைய கோட்பாடுகள் (கட்டுரை)
- சூபி நூற்களில் சூபித்துவம் (மதிப்புரை)
- சூபி பேரகராதி
- ஹமவோஸ்த் (ஆன்மீகம்)
- தீர்க்கதரிசி (புதினம்) 2017
- நாட்டார் இசுலாம் (ஆய்வு)
- உன்ன சொன்னா கோபம் வருதுல்ல ( கட்டுரை)
# எச். முஜீப் ரஹ்மான்

## அங்கீகாரங்கள்

- தேவதைகளின் சொந்தக்குழந்தை சிறுகதைத் தொகுதியானது தமிழ்நாடுகலை இலக்கிய பெருமன்றத்தால் சிறந்த சிறுகதையாக தேர்வு செய்யப்பட்டது.
- மதுரை புதியகாற்று இவரது சிறுகதைக்கு விருது வழங்கியது.
- மகாகிரந்தம் ஜெயந்தன் படைப்பிலக்கிய விருதை பெற்றுள்ளார்.
- இவரது படைப்பு திருவனந்தபுரம் பல்கலைகழகத்தில் முனைவர் பட்ட ஆய்வேட்டிற்காக தேர்ந்தெடுக்கப்பட்டுள்ளது.
- இலங்கையில் இவரது படைப்புகளுக்காக கவுரவ விழா எடுக்கப்பட்டது.
# பெனுகொண்டாபுரம் ஏரி

**பெனுகொண்டாபுரம் ஏரி** என்பது கிருட்டிணகிரி மாவட்டம், மத்தூரை அடுத்து உள்ள ஒரு ஏரி ஆகும். இந்த ஏரி 504.8 ஏக்கர் பரப்பளவில் அமைந்துள்ளது. தென்பெண்ணை ஆற்றின் குறுக்கே கட்டப்பட்டுள்ள நெடுங்கல் அணையில் இருந்து பாரூர் ஏரிக்கு திறந்து விடப்படும் நீர், அந்த ஏரியின் பாசண வாய்கால் வழியாக பெனுகொண்டாபுரம் ஏரியை வந்தடைகிறது. இந்த ஏரியில் 19 அடியில் 140 மில்லியன் கன அடி நீர் தேக்கிவைக்கப்படுகிறது. இந்த ஏரியில் இருந்து ஒட்டப்பட்டி, மாதம்பதி, கொடமாண்டப்பட்டி, அந்தேரிப்பட்டி, திப்பம்பட்டி, ஊராட்சிகளில் உள்ள இரண்டாயிரம் ஏக்கர் நிலங்கள் பாசன வசதியைப் பெறுகின்றன.
# நந்தா கலை மற்றும் அறிவியல் கல்லூரி

**நந்தா கலை மற்றும் அறிவியல் கல்லூரி **, என்பது ஈரோடு மாவட்டம், ஈரோட்டில் அமைந்துள்ள ஒரு கலை அறிவியல் கல்லூரி ஆகும். இது பாரதியார் பல்கலைக்கழகத்தின் இணைவுபெற்ற கல்லூரிகளில் ஒன்றாகும். இக்கல்லூரி ஸ்ரீ நந்தா கல்வி அறக்கட்டளையால் 2000-ஆம் ஆண்டில் தொடங்கப்பட்டது.
# நந்தா கலை மற்றும் அறிவியல் கல்லூரி

## அறிமுகம்

இக்கல்லூரி ஈரோடு மாவட்டம் ஈரோட்டில் அமைந்துள்ளது. இக்கல்லூரி *தரமான கல்வி மற்றும் வேலைவாய்பிற்கான திறனூக்கப் பயிற்சி* என்னும் நோக்கத்தோடு தொடங்கப்பட்டது. இக்கல்லூரியில் 23 இளநிலைப் படிப்புகளும், 13 முதுநிலைப் பாடப் பிரிவுகளும் உள்ளது. 2018-ஆம் ஆண்டின் அடிப்படையில் இக்கல்லூரியில் 132 ஆசிரியர்களும், 27 ஆசிரியர் அல்லாத பணியாளர்களும் இருக்கின்றனர். மேலும் இந்தாண்டு காலகட்டத்தில் இக் கல்லூரியில் 3500-இற்கும் மேற்பட்ட இருபால் மாணவர்கள் பயில்கின்றனர். இக்கல்லூரியில் ஏழு துறைகளில் முனைவர் பட்ட ஆராய்ச்சிப்படிப்பகள் வழங்கப்படுகின்றன.
# அம்பேத்கர் தேசிய நினைவகம், தில்லி

**அம்பேத்கர் தேசிய நினைவகம்** (Dr. Ambedkar National Memorial) என்பது இந்தியாவின் தலைநகரமான புது டில்லியில், அலிப்பூர் சாலையில் உள்ள ஒரு நினைவகமாகும். இந்த இடத்தில்தான் அம்பேத்கர் தன் வாழ்வின் இறுதிக் காலத்தைக் கழித்தார். இந்த நினைவகமானது அரசியலமைப்புச் சட்டப் புத்தக வடிவில் வடிவமைக்கப்பட்டு, பிரம்மாண்டமாகக் கட்டப்பட்டுள்ளது.
# அம்பேத்கர் தேசிய நினைவகம், தில்லி

## வரலாறு

1951இல் அம்பேத்கர் சட்ட அமைச்சர் பதவியைவிட்டு விலகிய பின்னர், சிரோஹி மன்னருக்குச் சொந்தமான வீட்டில் வாடகைக்குக் குடியேறினார். அதன் பின் இறக்கும் வரை தன் மனைவி சவிதாவுடன் 5 ஆண்டுகள் இங்கு வாழ்ந்தார். அப்போது அவர் எழுதிய முக்கியமான கடிதங்கள், மனுக்கள், விண்ணப்பங்கள், கட்டுரைகள், உரைகள் எல்லாவற்றிலும் *26, அலிப்பூர் சாலை* என்ற இந்த இடத்தின் முகவரி இருக்கிறது. பண்டைய இந்தியாவில் புரட்சியும் எதிர்ப்புரட்சியும், இந்து மதத்தின் புதிர்கள், புத்தரும் கார்ல் மார்க்ஸும், புத்தரும் அவரது தம்மமும் உள்ளிட்ட முக்கியமான நூல்களையும் இங்கிருந்துதான் எழுதியிருக்கிறார். இந்தியக் குடியரசுக் கட்சியைத் தொடங்க முடிவெடுத்து, அதற்கான ஆரம்பகட்டப் பணிகளையும் அம்பேத்கர் முடுக்கிவிட்டது இங்கிருந்துதான். நவீன இந்தியச் சமூக வரலாற்றில் அரங்கேறிய மாபெரும் திருப்புமுனை நிகழ்வான ‘பவுத்தம் திரும்புதலுக்கான’ முடிவுரையையும் இங்குதான் தீர்மானித்தார். இவ்வளவு சிறப்புவாய்ந்த வீட்டை ஜிண்டால் குடும்பத்தினர் வாங்கி இடித்துவிட்டனர். ஆனால் இங்கு பின்னர் புதிய நினைவகம் கட்டப்பட்டது. இந்த நினைவகத்தில் அம்பேத்கரின் அறை மீண்டும் தத்ரூபமாக உருவாக்கப்பட்டுள்ளது.
# அம்பேத்கர் தேசிய நினைவகம், தில்லி

## நினைவகத்தில் உள்ளவை

நினைவகத்தின் இரு பக்கமும் அகன்ற எல்இடி திரையில் அம்பேத்கரின் வாழ்க்கை வரலாறு குறித்த செய்திகள், அரிய படங்கள், காணொளி மற்றும் ஒலிப்பதிவுகள், நிகழ்ச்சிகளின் தொகுப்பு போன்றவை காட்சிப்படுத்தப்பட்டுள்ளன. அம்பேத்கரின் வீடு, குடும்பம், வகுப்பறை, நூலகம், பரோடா சமஸ்தானத்தில் பணியாற்றியது, விடுதியிலிருந்து வெளியேற்றப்பட்டது உள்ளிட்டவை நவீனச் சிற்பக் கலையின் வழியாக தத்ரூபமாகச் செதுக்கப்பட்டுள்ளன. மேலும் அலுவலகத்தில் அம்பேத்கர் அமர்ந்து எழுதுவது போன்ற சிலையும், அதன் அருகே அவர் பயன்படுத்திய மை பேனா, தேடலுக்கான நூல்கள், பூதக் கண்ணாடி, தொலைபேசி, குடை, கைத்தடி, தொப்பி, தட்டச்சு இயந்திரம், சுற்றிலும் நூல்கள் வைக்கப்பட்டுள்ளன. பக்கத்து அறையில் அவரது உடைமாற்றும் மேசை, அதன் மேல் அம்பேத்கர் கடைசிக் காலத்தில் கற்றுக்கொண்டு இசைத்த வயலின், சாய்வு நாற்காலி போன்றவை உள்ளன.
# தரம் பார்த்தல்

**தரம் பார்த்தல்**(Titration) என்பது அளவறி பகுப்பாய்வு வேதியியலில் ஒரு பொதுவான ஆய்வக முறையாகும். இம்முறை அடையாளம் தெரிந்த ஒரு சோதனைப்பொருளின் செறிவினைக் கண்டறிய உதவுகிறது. தரம் பார்த்தல் சோதனைகளில் கன அளவுகள் முக்கியமான பங்காற்றுவதால் தரம் பார்த்தலானது பருமனறி பகுப்பாய்வு எனவும் அழைக்கப்படுகிறது. செறிவு காணி எனப்படும் வேதிப்பொருளானது, திட்டக் கரைசலாக தயாரிக்கப்படுகிறது.செறிவு மற்றும் பருமன் தெரிந்த ஒரு செறிவு காணி அல்லது தரம் பார்த்தல் கரைசலானது செறிவு காணப்பட வேண்டிய கரைசலுடன் அதன் செறிவினைக் காணும் பொருட்டு வினைபுரியச் செய்யப்படுகிறது.செறிவு காணப்பட வேண்டிய திரவம் வினையில் ஈடுபட்ட கன அளவானது தரம் பார்த்தலின் கன அளவு என அழைக்கப்படுகிறது.
# ௭ன் ரத்தத்தின் ரத்தமே

**௭ன் ரத்தத்தின் ரத்தமே** 1989இல் வெளியாகிய தமிழ் அறிவியல் புனைக்கதைத் திரைப்படம். இது ஹிந்தி திரைப்படமான மிஸ்டர் இந்தியாவின் மறு ஆக்கமாகும். இப்படத்தின் இயக்குநர் க. விஜயன் ஆவார். பாக்யராஜ், மீனாட்சி சேசாத்ரி மற்றும் ஜனகராஜ் ஆகியோர் முக்கியக் கதாப்பாத்திரத்தில் நடித்திருந்தனர். இத்திரைப்படத்திற்கு சங்கர் கணேஷ் இசை அமைத்தார்.
# ௭ன் ரத்தத்தின் ரத்தமே

## பாடல்கள்

1. வாத்தியாரே - எஸ்.ஜானகி
1. ௭ன் ரத்தத்தின் - எஸ்.பி.பாலசுப்ரமணியம்
1. ஓர் ஆயிரம் - எஸ். ஜானகி, எஸ். பி. பாலசுப்ரமணியம்
1. இந்த ராகமும் - சித்ரா, மனோ
1. என் பேரு ஸ்வீட்டி - எஸ்.ஜானகி
# இந்தியாவில் தொடக்கக் கல்வியில் கற்றல் விளைவுகள்

**தொடக்கக் கல்வியில் கற்றல் விளைவுகள்** (Learning Outcomes in Elementary Education) என்பது தேசியக் கல்வியியல் ஆராய்ச்சி மற்றும் பயிற்சி நிறுவனத்தால் இந்தியா முழுமைக்குமாக தயாரிக்கப்பட்ட ஒரு ஆவணமாகும். குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009 இல் கற்றல் விளைவுகள் என்ற வார்த்தை பயன்படுத்தப்பட்டிருந்தாலும், அது விரிவான முறையில் விளக்கப்படவில்லை. மத்திய மனித வள மேம்பாட்டுத் துறையின் முயற்சியினால் நாடு முழுவதிலும் உள்ள மாநில மற்றும் மாவட்ட நிலை வரை உள்ள கல்விசார் அலுவலர்கள் மற்றும் பொதுமக்களின் ஆலோசனைகள் பெறப்பட்டு கற்றல் விளைவுகளுக்கான இந்த ஆவணத்தை தேசியக் கல்வியியல் ஆராய்ச்சி மற்றும் பயிற்சி நிறுவனம் ஏப்ரல் 2017 இல் வெளியிட்டது.
# இந்தியாவில் தொடக்கக் கல்வியில் கற்றல் விளைவுகள்

## கற்றல் விளைவுகள் வரையறுக்கப்பட வேண்டியதன் அவசியம்

மாணவர்கள், ஆசிரியர்கள், பெற்றோர்கள், சமுதாய உறுப்பினர்கள் மற்றும் கல்வித்துறை நிருவாகிகள் போன்றோர் மாணவர்களின் கற்றலை அறிந்து கொள்ளவும், கற்றல் மேம்பாட்டினைக் கண்காணிக்கவும் ஆர்வமாக இருந்தனர். இதற்கு சில வரன்முறைகள் தேவையாக இருந்தன. கற்றல் தொடர்ந்து நடைபெற்று வரும் நிலையில், குழந்தைகள் எவ்வாறு உள்ளனர் என்பதைக் கல்வித்துறை அமைப்பிற்கு தெரிவிப்பது ஒரு சவாலாகவே இருந்து வந்தது. எனவே, கலைத்திட்ட எதிர்பார்ப்புகள் மற்றும் (தொடக்கக்கல்வியிலுள்ள அனைத்துப் பாடங்களுக்கான) கற்பித்தல் செயல்பாடுகளைக் கற்றல் விளைவுகளோடு இணைத்து ஒரு ஆவணத்தை தேசியக் கல்வியில் ஆராய்ச்சி மற்றும் பயிற்சி நிறுவனம் தயாரித்தது.
# இந்தியாவில் தொடக்கக் கல்வியில் கற்றல் விளைவுகள்

## தொடக்கக்கல்வியில் கற்றல் விளைவுகள் ஆவணம்

இந்த ஆவணம் தொடக்க நிலையில் ஒன்றாம் வகுப்பு முதல் எட்டாம் வகுப்பு வரையில் ஒவ்வொரு வகுப்பிற்கும் மொழிகள், கணக்கு, சூழ்நிலையியல், அறிவியல் மற்றும் சமூக அறிவியல் ஆகிய பாடங்களுக்கான கற்றல் விளைவுகளைக் கொண்டுள்ளது.
# ஈலியம் முப்படி

**ஈலியம் முப்படி** (*Helium trimer*) மூன்று ஈலியம் அணுக்கள் கொண்ட ஒரு பலவீனமான பிணைப்பு மூலக்கூறு ஆகும். வான் டெர் வால்சு விசை இந்த மூன்று அணுக்களையும் இணைத்துள்ளது. மூன்று ஈலியம் அணுக்கள் இணைந்து உருவாகும் ஈலியம் முப்படி இரண்டு அணுக்கள் இணைந்து உருவாகும் ஈலியம் இருபடியைக்காட்டிலும் நிலைப்புத்தன்மை மிகுந்ததாக உள்ளது. மேலும் ஈலியம் -4 அணுக்களின் மூன்று அணு கலவையானது எஃபிமோவ் விளைவு என்ற குவாண்டம் இயங்கியல் விளைவைக் கொண்டுள்ளது . ஈலியம் -3, ஓர் முப்படியை உருவாக்கும் என்று எதிர்பார்க்கப்படுகிறது, இருப்பினும் ஈலியம் -3 யைக் கொண்டுள்ள அடிப்படை இருபடிகள் முற்றிலும் நிலையற்றவையாகும் .  
குளிர்ந்த ஈலியம் வாயுவை குழாய் முனை ஒன்றிலிருந்து ஒரு வெற்றிட அறைக்குள் விரிவடையச் செய்வதன் மூலம் ஈலியம் முப்படி மூலக்கூறுகள் உருவாக்கப்படுகின்றன. இதே முறையில் ஈலியம் இருபடியும் பிற ஈலியம் மூலக்கூறுத் தொகுதிகளும் உருவாக்கப்படுகின்றன. விளிம்பு விளைவு கீற்றணியின் மீது பருப்பொருள் அலையின் செயல்பாடு இம்மூலக்கூற்றின் இருப்பை நிருபித்தது .பயன்படுத்தப்படும் கீற்றணிகளில் மூலக்கூறுகள் புகுந்து செல்ல பட்டைகளுக்கு இடையே காலியிடம் இருக்க வேண்டும், கண்ணாடி ஈலியத்தை தடுத்துவிடும் என்பது கவனிக்கத்தக்கது. கூலும் வெடிப்பு படமாக்கல் மூலம் ஈலியம் முப்படி மூலக்கூறுகளின் பண்புகளை கண்டறியமுடியும் .  
ஓர் ஈலியம் அணு அயனியாக்கம் மற்றும் கிளச்சியடையும்போது அணுக்களிடையே கூலும்பிக் சிதைவு ஏற்படலாம். இதனால் பிரிக்கப்பட்டு தனித்தனியாக இருந்தாலும் முப்படியின் மற்ற அணுக்களுக்கு ஆற்றல் மாற்றப்படலாம். அணுக்கள் அருகருகே இருக்கும்போது இம்மாற்றம் நிகழும் வாய்ப்பு அதிகமாகும். அணுக்களுக்கிடையிலான இடைவெளி 3.3 முதல் 12 Å அளவு வரைக்கும் மாறுபடுகிறது 4He3 அணுத்திட்ட்த்தின் சராசரி மூலகூறிடை கூலும் சிதைவு இடைவெளி 10.4 Å இருக்கலாமென ஊகிக்கப்படுகிறது. 3He4He2 அணுத்திட்டத்தில் இந்த இடைவெளி 20.5 Å அளவுக்கு பெரியதாகும்.
# தமிழ்நாடு கட்டுமானத் தொழிலாளர்கள் நல வாரியம்

**தமிழ்நாடு கட்டுமானத் தொழிலாளர்கள் நல வாரியம்** (Tamil Nadu Construction Workers Welfare Board) என்பது தமிழக அரசினால் கட்டுமானத் தொழிலாளர்கள் நலனிற்காக உருவாக்கப்பட்டுள்ள **அமைப்பு சாரா தொழிலாளர் நலவாரியங்களில்** ஒன்று ஆகும். இது தமிழகத் தொழிலாளர் நலத்துறையின் கீழ் இயங்குகிறது. 54வகையான கட்டுமான தொழிலாளர்களின் மேம்பாட்டிற்கும் நலத்திட்ட உதவிகளுக்கும் இவ்வாரியம் 30.11.1994 அன்று அரசால் ஏற்படுத்தப்பட்டது. இதில் உறுப்பினர்களாக உள்ளவர்கள் கல்வி, திருமணம், மகப்பேறு, கண் கண்ணாடி, , விபத்து ஊன நிவாரணம், வீடு கட்ட உதவித்தொகை, ஈமச்சடங்கு, இயற்கை மரணம், விபத்து மரணம், பணியிடத்து விபத்து மரணம், ஒய்வூதியம், குடும்ப ஓய்வூதியம், முடக்கு ஒய்வூதியம், போன்ற நலத்திட்ட உதவிகள் பெறமுடியும்.
# தமிழ்நாடு கட்டுமானத் தொழிலாளர்கள் நல வாரியம்

## தொழில் வகைகள்

54 வகையான கட்டுமானத் தொழில்கள்
1. கல் உடைப்பவர் (அ) கல் வெட்டுபவர் (அ) கல் பொடி செய்பவர்.
1. கொத்தனார் (அ) செங்கல் அடுக்குபவர்.
1. தச்சர்
1. பெயிண்டர் அல்லது வார்னிஷ் பூசுபவர்
1. கம்பி வளைப்பவர் உட்பட பிட்டர்
1. சாலை குழாய் பதிப்பு பணியாளர்
1. எலக்ட்ரிஷியன்
1. மெக்கானிக்
1. கிணறு தோண்டுபவர்
1. வெல்டர்
1. தலைமை கூலியாள்
1. கூலியாள்
1. தெளிப்பவர் மற்றும் கலப்பவர் (சாலை பரப்பும் பணி)
1. மரம் அல்லது கல் அடைப்பவர்
1. கிணற்றில் தூர் எடுப்பவர்
1. சம்மட்டி ஆள்
1. கூரை வேய்பவர்
1. மேஸ்திரி
1. கருமான், கொல்லன்
1. மரம் அறுப்பவர்
1. சந்துகள் அடைத்து நீர் உட்புகாமல் செய்பவர்
1. கான்க்ரீட் மிக்ஸர் அப்ரேட்டர் உட்பட கலப்பவர்
1. பம்ப் ஆபரேட்டர்
1. மிக்ஸர் டிரைவர்
1. ரோலர் டிரைவர்
1. கனரக இயந்திர கட்டுமானப் பணியில் ஈடுபட்டுள்ள கலாசிஸ் மற்றும் சுரங்க பணியாளர்
1. காவலாளி
1. மொசைக் பாலீஸ் செய்பவர்
1. சுரங்க வழி தோண்டுபவர்
1. பாறை உடைப்பவர் குவாரி வேலையாள்
1. சலவைக்கல் / கடப்பாக்கல் வேலையாள்
1. சாலை பணியாளர்
1. கட்டுமானப் பணி தொடர்பான மண் வேலை செய்பவர்
1. சுண்ணாம்பு பதப்படுத்துவோர்
1. கடல் அரிப்பு தடுப்பு பணியில் ஈடுபடும் வேலையாள்
1. அணைகள் கட்டுமானம் மற்றும் பராமரிப்பு, பாலங்கள், சாலை அல்லது மற்ற கட்டுமானப் பணிகளில் உள்ளபடியாக ஈடுபட்டுள்ள மற்ற வகையான தொழிலாளர்கள்
1. அணைகள், பாலங்கள், சாலை அல்லது மற்ற வேறு எந்த கட்டிடங்களையும் இடிக்கும் பணிகளில் ஈடுபட்டுள்ள தொழிலாளர்கள்
1. தொழிற்சாலை சட்டத்தின் கீழ் வராத செங்கல் சூளை தொழிலாளர்கள்
1. பந்தல் கட்டுமானம்
1. தீயனைப்பு கருவிகளை பொருத்துதல் மற்றும் பழுது பார்த்தல்
1. குளிரூட்டுதல் மற்றும் சூடுபடுத்துதல் கருவிகளை பொருத்துதல் மற்றும் பழுது பார்த்தல்
1. மின்தூக்கி மற்றும் மின்படி பொருத்துதல்
1. பாதுகாப்பு கதவுகள் மற்றும் கருவிகள் பொருத்துதல்
1. இரும்பு மற்றும் உலோக கிராதி ஜன்னல் கதவுகள் புனைத்து கட்டுதல் மற்றும் பொருத்துதல்
1. நீர் எடுக்கும் கட்டமைப்பு தொடர்பான கட்டுமானம்
1. கார்பெட்டிங், பொய்கூரை விளக்கு அமைத்தல், மேற்பூசுதல் தொடர்பான உள்ளலங்காரம்
1. கண்ணாடி வெட்டுதல், இழைத்தல் மற்றும் கண்ணாடி பேனல்கள் பொருத்துதல்
1. சோலார் பேணல் போன்ற மின்மிகை சாதனங்கள் பொருத்துதல்
1. சமையல் கூடம் போன்ற இடங்களில் நவீன அறைகள் அமைத்தல்
1. முள் புனைத்து அமைக்கப்பட்ட கான்கிரீட் பொருட்கள் பொருத்துதல்
1. கோல்ப் மைதானம், நீச்சல் குளம் உட்பட்ட விளையாட்டு மற்றும் பொழுதுபோக்கு அரங்குகளை கட்டுதல்
1. கல்பெயர் பலகை, தெரு அறைகலன்கள், பேருந்து நிழற்கூரை, பணிமனைகள் நிறுத்தங்கள் மற்றும் அறிவிப்பு குறி போன்ற கட்டுமானம் மற்றும் நிறுத்துதல்
1. ரோட்டரி மற்றும் செயற்கை நீருற்று போன்ற கட்டுமானம்
1. பொது பூங்கா நடைபாதை போன்ற கட்டுமானம் மற்றும் இயற்கை நிலைக்காட்சி அமைத்தல்
# விருப்பசந்திரம்

**விருப்பசந்திரம்** (VERUPASANDIRAM) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# விருப்பசந்திரம்

## மக்கள் வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 226 குடும்பங்கள் உள்ளன. கிராமத்தின் மொத்த மக்கள் தொகையானது 866 ஆகும். இதில் ஆண்கள் எண்ணிக்கை 445, பெண்களின் எண்ணிக்கை 421 என உள்ளது. மக்களின் கல்வியறிவு விகிதமானது 53.73 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வேற்றுலக நுண்ணறிவு உயிரினம்

**வேற்றுலக நுண்ணறிவு உயிரினம்** (Extraterrestrial intelligence) என்பது பூமிக்கு அப்பால் உள்ள கோள்களில் ஏதேனும் நுண்ணறிவு கொண்ட உயிரினம் இருக்குமாயின், அதைக் குறிப்பதாகும். விண்வெளியில் எங்கேனும் நம்மைப் போலவே உயிரினங்கள் இருக்கின்றனவா என்று பழங்காலந் தொட்டே மக்கள் அறிய ஆவலாக இருந்திருக்கின்றனர். சூரியனை, பூமி(உலகம்) உட்பட எல்லா கோள்களும்(உலகங்களும்) சுற்றி வருகின்றன என்று கோப்பர்னிக்கசு (Copernicus) கண்டு பிடித்த பிறகு, பூமியில் உள்ளது போலவே மற்ற கோள்களிலும் *மனிதர்கள்* வாழ்கின்றனரா என்ற கேள்வி மீண்டும் எழுந்தது. இதன் விளைவாக, அறிவியலிலும் **அறிவியல் புனைவு**களிலும் (science fiction) வேற்றுலக நுண்ணறிவு உயிரினம் என்ற கோட்பாடு பலராலும் பேசப் படுகின்ற ஒன்றாக இருக்கின்றது.
# வேற்றுலக நுண்ணறிவு உயிரினம்

## வாய்ப்புகள்

வேற்றுலகங்களில் நுண்ணறிவு கொண்ட உயிரினம் இருப்பதற்கு வாய்ப்புகள் இருப்பதாகவே பலரது கருத்துக்கள் கூறுகின்றன. பூமியில் உள்ள மனிதர்கள் மட்டும் தான் இந்த அண்டத்தைப் பார்த்துக் கொண்டிருக்கின்றனர் என்று கூறுவதற்கில்லை. நம் பேரண்டம் இவ்வளவு பெரிதாக இருப்பதால், நுண்ணறிவு கொண்ட உயிரினம் எங்கேயேனும் இருப்பதற்கு வாய்ப்புகள் மிகுதியாகவே இருக்கும் என்று ஸ்டீவன் ஹாக்கிங்(Stephen Hawking) போன்ற அறிஞர்கள் கூறியுள்ளனர். ஆயினும், பெர்மி முரண்போலி (Fermi paradox) கூற்றையும் நாம் இங்கு நினைவு கூற வேண்டியுள்ளது. அதாவது, நுண்ணறிவு கொண்ட உயிரினம் வான் வெளியில் இருப்பதற்கு வாய்ப்புகள் மிகுதியாக இருந்தும், இதுவரை அதற்கான ஆதாரம் எதுவும் இல்லை என்பது ஒரு முரண்பாடு.  
கார்தசேவு அளவீடு (Kardashev scale) என்ற அளவீட்டின் முறைப்படி,
ஒரு நாகரிகத்தின் தொழில் நுட்ப வளர்ச்சியை, அந் நாகரிகம் எந்த அளவுக்கு ஆற்றலைப் (energy) பயன்படுத்தும் திறமை கொண்டது என்பதை வைத்துக் கணக்கிடலாம். நம் பால் வழியில், எத்தனை வேற்றுலக நாகரிகங்கள் இன்னும் விண் வெளியை ஆராய்ந்து கொண்டிருக்கின்றன என்பதை திரேக்கச் சமன்பாட்டை (Drake equation) வைத்துக் கணிக்கலாம்.